A **Illa de Capri** é unha illa situada no Mediterráneo, no lado sur do golfo de Nápoles, fronte á península sorrentina. foi un lugar de soada beleza e centro de vacacións desde a época da antiga república romana

Farallóns

Etimoloxía
----------

A etimoloxía do nome Capri non está clara. Poderíase remontar aos antigos gregos ( κάπρος *kapros* que signfica "xabarís"), os primeiros colonos demostrados que poboaron a illa. Pero tamén podería derivarse do latín *capreae* (cabra). Descubríronse fósiles de xabarís, dando credibilidade á etimoloxía "kapros". Doutra banda, os romanos chamárona Capri "illa das cabras". Para rematar, tamén existe a posibilidade de que o nome derive dunha palabra etrusca para "rochoso", aínda que calquera dominio histórico etrusco da illa é discutido.

Capri é unha gran Rocha de pedra calcaria e arenita. Os lados da illa son cantís perpendiculares e a superficie da illa componse de máis cantís.

Xeografía
---------

A illa ten unha superficie de 10,36 km², e un perímetro de ao redor de 17 km. O accidente máis elevado é o Monte Solaro (589 metros). Outros accidentes son: Cappello (515 metros), Monte San Michele (262 metros), Monte Tiberio ( 334 metros), Monte Tuoro (265 metros). A illa ten dous municipios: Capri e Anacapri.

As características principais da illa son retratadas nas postais: a Mariña Piccola (porto pequeno), o Belvedere de Tragase, que é un elevado paseo panorámico sementado de vilas, os macizos calizos que destacan do mar (os "Faraglioni"), Anacapri, a Gruta Azul ("Grotta Azzurra"). Sobre todo están as ruínas das vilas romanas.

Capri está na rexión de Campania, Provincia de Nápoles. A **Cidade de Capri** é o principal centro de poboación da illa de Capri. Ten dous portos contiguos, Mariña Piccola e Mariña Grande (o porto principal da illa).

A comuna separada de Anacapri está situada a grande altura sobre os outeiros ao oeste da cidade de Capri. 

Vista do porto de Capri desde a Vila San Michele.

Historia
--------

### Antigüidade e época romana

Segundo o xeógrafo grego Estrabón, Capri foi un vez parte de terra firme. Isto foi confirmado tanto por estudos xeolóxicos como por achados arqueolóxicos.

A cidade foi habitada desde tempos remotos. Evidencias de asentamentos humáns foron descubertos na época romana; segundo Suetonio, cando os cimentos da vila de Augusto foron escavados, descubríronse ósos xigantes e armas de pedra. O emperador ordenou que fosen exhibidos no xardín da súa residencia principal, o palacio do mar; o que constituíu unha das primeiras exposicións de fósiles da historia. As escavacións máis modernas mostraron que esa presenza humana na illa pode ser remontada ao neolítico e a Idade de Bronce. 

Restauración de Vila Jovis
Na súa *Eneida*, Virxilio declara que a illa fora poboada polo pobo grego de Telebos, proveniente das Illas Xónicas. Foi un asentamento grego a partir do século VII a. C.

Estrabón di que «*...contaba outrora con dúas pequenas cidades, pero posteriormente só quedou unha. Tíñana baixo o seu dominio os habitantes de Neápolis, aínda que a perderon nunha guerra*.» Estrabón, *Xeografía*, V, 4, 9Refírese o xeógrafo grego á Guerra Social, cando Pompeio, partidario de Sila, apropiouse de Sicilia e das provincias do norte de África (ca. 82 a.C.).

Tácito recolle que había doce vilas imperiais en Capri (latín *Capreae*. as ruínas dunha en Tragase podían aínda verse no século XIX. Foi a illa predilecta de Octavio Augusto que a frecuentou durante corenta anos.

Tiberio, o sucesor de Augusto, tamén construíu unha serie de vilas en Capri, a máis famosa das cales era *Vila Jovis*, unha das vilas romanas mellor conservadas de Italia. No 27, Tiberió trasladouse permanentemente a Capri, desde onde gobernou o Imperio ata a súa morte no 37.

Segundo Suetonio, mentres estaba na illa, Tiberio (acompañado do seu sobriño neto, Calígula) gozou impoñendo numerosas crueldades e perversións sexuais aos seus escravos.

No 182, o emperador Cómodo, exiliou á súa irmá Galeria Lucilla a Capri. Foi executada pouco despois.

### Idade Media e Moderna

Federico I de Nápoles
Logo da caída do imperio Romano, comeza un longo período no cal a illa estivo practicamente abandonada.

Tras o final do Imperio Romano de Oriente, Capri volveu estar sometida a Nápoles, e sufriu varios ataques e estragos dos piratas. No 866 o emperador Luís II deu a illa a Amalfi. No 987 o primeiro bispo de Capri foi consagrado polo Papa Xoán XV. Ao redor do ano 1000 pasa á soberanía de Amalfi e era a sede dunha guarnición e unha prisión.

A finais do século XIV os Angionini comezan unha obra de recualificación, comezan os traballos para a edificación da *Certosa dei San Giacomo*.

En 1496, Federico I de Nápoles estableceu a paridade legal e administrativa entre os dous asentamentos de Capri e Anacapri. As incursións piratas chegaron ao seu máximo apoxeo durante o reinado de Carlos I de España: os famosos almirantes turcos Jeireddín Barbarroxa e Turgut Reis saquearon a illa en 1535 e 1553, respectivamente.

Nos Séculos XVII e XVIII a illa estivo case unicamente gobernada pola autoridade relixiosa.

O primeiro visitante famoso da illa fose o francés Jean Jacques Bourchard, no século XVII. O seu diario, atopado en 1850, é unha importante fonte sobre o estado de Capri naquela época.

### Historia recente

Fernando I das Dúas Sicilias
En xaneiro de 1806 , as tropas francesas ocuparon a illa. Os británicos botaron aos soldados franceses en maio do mesmo ano e estableceron unha nutrida guarnición. Neste período a illa conta con preto de 3.000 habitantes. 
Capri foi convertido nunha poderosa base naval (un "segundo Xibraltar"), pero o programa construtivo causou graves danos aos sitios arqueolóxicos. Joachim Murat reconquistoú Capri en 1808, e os franceses quedaron alí ata o final de éra napoleónica (1815), cando Capri foi devolta á casa de Borbón gobernante en Nápoles.

Na segunda metade do século XIX, Capri converteuse nun centro de vacacións popular para artistas europeos, escritores e outras celebridades. John Singer Sargent e Frank Hyde están entre os artistas ilustres que quedaron na illa ao redor de finais da década de 1870. Sargent é máis coñecido pola súa serie de retratos que representan á bela modelo de Capri, Rosina Ferrara.

Tamén no século XIX, o científico naturalista e Ignazio Cerio catalogou a flora e a fauna da illa. Este traballo foi continuado polo seu fillo, o escritor e enxeñeiro Edwin Cerio, que escribiu varios libros sobre a vida en Capri no século XX.

Foron numerosos personaxes que recalaron en Capri: Vladímir Lenin, Máximo Gorki, Marguerite Yourcenar, Friederich Krupp, Pablo Neruda, Curzio Malaparte, Norman Douglas, Sibilla Aleramo, Axel Munthe, Christian Wilhelm Allers, Emil von Behring. A raíña sueca Vitoria quedaba a miúdo alí.

Gracie Fields tamén tiña unha vila nela e cantoulle dúas cancións, "A illa de Capri" e "Volve a Sorrento" sobre Capri. Mariah Carey posúe un vila na illa.

Capri na literatura
-------------------

Na novela histórica *A última lexión* é protagonista esta illa, á que é desterrado Rómulo Augusto, último emperador do Imperio Romano. 

Capri á tardiña, desde a punta da península de Sorrento.
O libro que creou a fascinación do século XIX por Capri en Francia, Alemaña, e Inglaterra foi "Entdeckung der Blauen Grotte auf der Insel Capri" polo pintor e autor August Kopisch, na que describe a súa estancia en 1826 en Capri e a súa (re)descubrimento da Gruta Azul.

Capri é o escenario de *Os lotófagos*, un relato de Somerset Maugham. Na historia, o protagonista, de Boston, vai a Capri de vacacións e está tan encantado co sitio que deixa o seu traballo e decide dedicar o resto da súa vida a estar ocioso en Capri.

Claude fai referencia aos outeiros da illa no título do seu Preludio impresionista]] *Les collines d'Anacapri* (1910).

Jacques d'Adelsward-Fersen escribe a *roman à clef* *Et le feu s?èteignit sur le mer* (1910), sobre Capri e os seus residentes a principios do século XX, que causan un pequeno escándalo. A vida de Fersen en Capri é o tema da biografía de ficción de Roger Peyrefitte, *L'Exile de Capri*. Un dos máis famosos residentes estranxeiros de Capri, Norman Douglas na súa novela *South Wind* é unha descrición finamente levada á ficción dos residentes e os visitantes de Capri, e varias das súas outras obras, tantos libros como panfletos, tratan da illa, incluíndo *Capri* (1930) e a súa última obra, *A Footnote on Capri* (1952)). Unha satírica presentación da colonia lesbiana da illa nos anos 20 é feita na novela *Extraordinary Women* (1928) de Compton Mackenzie.

Mapa que mostra os principais lugares de interese de Capri.
A colección de memorias sobre Capri inclúen o*Aria dei Capri* (1928) de Edwin Cerio, que contén varios ensaios históricos e biográficos sobre a illa, incluíndo un tributo a Norman Douglas; *The Story of San Michele* (1929) polo médico sueco Axel Munthe (1857-1949), que construíu a Vila San Michele; *An Impossible Woman: The Memoirs of Dottoressa Moor* (1975) de Elisabeth Moor, quen traballou co doutor desde 1926 ata os anos 70; e *Graham on Capri: A Memoir* (2000) de Shirley Hazzard sobre os recordos de Graham Greene.

A colección de novelas sobre Capri inclúe a epónima *Kapri* (1939), do novelista letón J?nis Jaunsudrabi??, que representa a illa como unha especie de prisión para europeos que se escaparon das súas vidas e responsabilidades; e *I Love Capri* de Belinda Jones.

Lugares de interese
-------------------

* Vila San Michele
* Grotta Azzurra, a gruta azul
* Vila Lysis
* Vila Jovis
* *A Piazzetta*
* Via Krupp
* Arco Naturale
* Vila Malaparte
* Torre Materita
* Certosa di San Giacomo
* Faraglioni
* Monte Solaro
* Punta Carena

Vista da illa desde Anacapri.

Turismo
-------

Capri é un destino turístico tanto para italianos como estranxeiros. Nos anos 50, Capri converteuse nun destino popular para a jet set internacional. A piazzetta central de Capri, aínda que conserva a súa modesta arquitectura urbana, está chea de tendas luxosas, restaurantes caros, e paparazzis á caza de celebridades.

Durante o verán hai unha grande afluencia de turistas, a miúdo de excursionistas de Nápoles e Sorrento.

Transporte
----------

Capri dispón de servizos frecuentes de transbordador e hidroáa con Nápoles e Sorrento, ademais de moitas outras conexións por barco cos portos do golfo de Nápoles e a península Sorrentina. Os barcos visitan Mariña Grande, desde a que se pode acceder mediante funicular á cidade de Capri.

Gastronomía
-----------

Receitas tradicionais 

* "Chiumenzana"
* "Cianfotta"
* Ensalada caprese
* Limoncello caprese
* Ravioli capresi
* Sopapo caprese

Galería
-------

* Illa de Capri. Vista desde satélite (NASA)Illa de Capri. Vista desde satélite (NASA)
* CapriCapri
* Capri desde o marCapri desde o mar
* Theodore Robinson: Capri (1890)Theodore Robinson: *Capri* (1890)
* Vista do Porto de Capri desde arotonda en Villa San MicheleVista do Porto de Capri desde arotonda en Villa San Michele
* Vista desde Monte SolaroVista desde Monte Solaro
* Faraglione (Farallóns)Faraglione (*Farallóns*)
* Grotta Meravigliosa Grotta Meravigliosa
* Arco naturalArco natural
* Arco naturalArco natural
* San GiacomoSan Giacomo
* San GiacomoSan Giacomo
* Vista do Xardín de AugustoVista do Xardín de Augusto
* Mariña Piccola mirando cara aos FaraglioniMariña Piccola mirando cara aos Faraglioni
* Mariña Piccola desde o Xardín de AugustoMariña Piccola desde o Xardín de Augusto
* Monte TiberioMonte Tiberio
* O Funicular de Mariña Grande a CapriO Funicular de Mariña Grande a Capri
* CapriCapri
* CapriCapri
* A vía do funicular atravesa a imaxe, na esquerdaA vía do funicular atravesa a imaxe, na esquerda
* Capri ao atardecer, desde apunta da península de SorrentoCapri ao atardecer, desde apunta da península de Sorrento
* Vista da illa desde AnacapriVista da illa desde Anacapri
* Charles Caryl Coleman: In the Shade of the Vines, Capri (1898)Charles Caryl Coleman: *In the Shade of the Vines*, Capri (1898)
* Un peirao en CapriUn peirao en Capri
* Mariña Grande desde a Piazzetta di CapriMariña Grande desde a Piazzetta di Capri
* Porto de CapriPorto de Capri
* Memorial de guerraMemorial de guerra

Notas
-----

1. ↑  Gellhorn, Martha. "Everybody's Happy on Capri". *article*. Saturday Evening Post.  Falta a `|url=` (Axuda); `|data-acceso=` require `|url=` (Axuda)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Capri Modificar a ligazón no Wikidata*** |

* Anacapri
* Gruta Azul
* Pantalóns Capri
* Ischia

### Outros artigos

### Ligazóns externas

* Oficial Capri Tour Guide
* TourItaly.org: Capri Arquivado 27 de xullo de 2017 en Wayback Machine.
* Capri Insider Tips — *by the locals*.
* Capri
* Capri 360 panoramas Arquivado 30 de decembro de 2007 en Wayback Machine. *(en francés)*
* IIalyheaven.co.uk: Capri
* Capri Island APP, a complete guide to Capri on iPad
* Photo Gallery by Leonardo Bellotti *(en italiano)*
* Capri Life

|  |  |
| --- | --- |
| Control de autoridades | 
* Wd: Q173292
* WorldCat
* VIAF: 254877721
* BNE: XX4819815
* DARE: 41781
* EBID: ID
* GEC: 0014701
* GeoNames: 3180629
* GND: 4009452-2
* LCCN: n82029594
* NDL: 01155361
* NKC: ge139081
* OSM: 2675353
* Pleiades: 432752
* TGN: 1043863
* Trismegistos: 32415

 |